ಒಬ್ಬ ಗುಲಾಮನ ಸರಾಸರಿ ಜಾಗತಿಕ ಮಾರಾಟ ಬೆಲೆಯು ಸರಿಸುಮಾರು $340 ಎಂದು ಲೆಕ್ಕಿಸಲಾಗಿತ್ತು, ಜೊತೆಗೆ ಲೈಂಗಿಕವಾಗಿ ಬಳಸಿಕೊಳ್ಳಲಾಗುತ್ತಿದ್ದಂತಹ ಗುಲಾಮರ ಸರಾಸರಿ ಸಾಗಾಣಿಕೆಯು $1,895ರಷ್ಟು ಅಧಿಕವಾಗಿತ್ತು, ಹಾಗು ಏಷ್ಯಾ ಹಾಗು ಆಫ್ರಿಕಾದ ಭಾಗಗಳಲ್ಲಿ ಸಾಲದ ಬಂಧನಕ್ಕೊಳಪಟ್ಟ ಗುಲಾಮರು ತೀರ ಕಡಿಮೆ ಅಂದರೆ $40 ರಿಂದ $50ಕ್ಕೆ ಮಾರಾಟವಾಗುತ್ತಿದ್ದರು.
ವಿಶ್ವವ್ಯಾಪಿಯಾಗಿ ಗುಲಾಮಗಿರಿಯು ಒಂದು ಕ್ರಿಮಿನಲ್ ಅಪರಾಧವಾಗಿದ್ದರೂ ಸಹ ಗುಲಾಮರ ಒಡೆಯರು ಸಿಕ್ಕಿಬೀಳುವ ಅಪಾಯದ ನಡುವೆಯೂ ಇವರುಗಳ ಮಾರಾಟದಿಂದ ಅಧಿಕ ಆದಾಯವನ್ನು ಗಳಿಸುತ್ತಿದ್ದರು. ಸಂಶೋಧಕ ಸಿದ್ಧಾರ್ಥ್ ಕಾರಾ ಪ್ರಕಾರ, 2007ರಲ್ಲಿ ಗುಲಾಮಗಿರಿಯ ಎಲ್ಲ ರೂಪಗಳಿಂದ ವಿಶ್ವವ್ಯಾಪಿಯಾಗಿ ಬಂದ ಲಾಭವು $91.2 ಶತಕೋಟಿ ಎಂದು ಅಂದಾಜಿಸುತ್ತಾರೆ. ಜಾಗತಿಕ ಕ್ರಿಮಿನಲ್ ಉದ್ಯಮಗಳ ದೃಷ್ಟಿಯಲ್ಲಿ ಹೋಲಿಸಿದಾಗ ಇದು ಮಾದಕದ್ರವ್ಯದ ಅಪರಾಧದ ನಂತರದ ಸ್ಥಾನದಲ್ಲಿದೆ. 2007ರಲ್ಲಿ ಒಬ್ಬ ಗುಲಾಮನಿಂದ ಉತ್ಪತ್ತಿಯಾಗುತ್ತಿದ್ದ ಸರಾಸರಿ ವಾರ್ಷಿಕ ಆದಾಯವು $3,175 ಎಂದು ಅಂದಾಜಿಸಲಾಗಿತ್ತು, ಜೊತೆಗೆ ಒಪ್ಪಂದದ ಜೀತಗಾರರು $950ರಷ್ಟು ಕಡಿಮೆ ಹಣಕ್ಕೆ ಮಾರಾಟವಾಗುತ್ತಿದ್ದರು ಹಾಗು ಲೈಂಗಿಕವಾಗಿ ಬಳಕೆಯಾಗುತ್ತಿದ್ದ ಗುಲಾಮರು $29,210ಕ್ಕೆ ಮಾರಾಟವಾಗುತ್ತಿದ್ದರು. ಪ್ರತಿ ವರ್ಷ ಎಲ್ಲ ಗುಲಾಮರ ಮಾರಾಟದಿಂದ ಬರುತ್ತಿದ್ದ ಸರಾಸರಿ ನಲವತ್ತು ಶೇಖಡದಷ್ಟು ಹಣವು ಲೈಂಗಿಕವಾಗಿ ಬಳಸಿಕೊಳ್ಳಲಾಗುವ ಗುಲಾಮರಿಂದ ಹುಟ್ಟುತ್ತದೆ, ಇದು ವಿಶ್ವದ 29 ದಶಲಕ್ಷ ಗುಲಾಮರಿಗಿಂತ ಶೇಖಡಾ ನಾಲ್ಕರಷ್ಟು ಹೆಚ್ಚಿನ ಸಂಖ್ಯೆಯನ್ನು ಪ್ರತಿನಿಧಿಸುತ್ತದೆ.

ರಾಬರ್ಟ್ E. ರೈಟ್, ಕೂಲಿ ಕಾರ್ಮಿಕರು, ಕರಾರಿಗೆ ಒಳಪಟ್ಟ ಸೇವಕರು, ಕುಟುಂಬ ಸದಸ್ಯರು, ಅಥವಾ ಇತರ ಮಾದರಿಯ ಕಾರ್ಮಿಕರಿಗಿಂತ ಹೆಚ್ಚಾಗಿ ಸಂಸ್ಥೆಗಳು ಗುಲಾಮರನ್ನು ಬಳಸಿಕೊಳ್ಳಬಹುದೆಂಬ ಊಹನಾ ಮಾದರಿಯನ್ನು ಅಭಿವೃದ್ಧಿಪಡಿಸಿದ್ದಾರೆ.

ಕ್ಷಮೆಯಾಚನೆಗಳು
ಮಧ್ಯ ಪ್ರಾಚ್ಯ
ಆರ್ಥಿಕತೆ
ಅಮೆರಿಕಾ ಖಂಡಗಳು